b"\n_START_ARTICLE_\n272a Divisi\xc3\xb3 de Fusellers (Uni\xc3\xb3 Sovi\xc3\xa8tica)\n_START_SECTION_\nHist\xc3\xb2ria\n_START_PARAGRAPH_\nLa divisi\xc3\xb3 va ser creada al juliol de 1941 a partir de lleves de les prov\xc3\xadncies de Leningrad i de Tikhvin._NEWLINE_Des del moment de la seva creaci\xc3\xb3 lluit\xc3\xa0 al Front Nord, formant part del Grup Petrozavodsk, lluitant a les zones de Petrozavodsk i Pryajinskoie, durant la reconquesta finesa de Ladoga Karelia on va ser envoltada. Al setembre de 1941, la divisi\xc3\xb3 trenc\xc3\xa0 el setge a Petrozavodsk, participant en els combats al seu voltant, prop de Drevlianki. Les restes de la divisi\xc3\xb3 que van queda despr\xc3\xa9s de la caiguda de la ciutat van ser traslladades a Svir, a bord de la Flotilla Onejskaia._NEWLINE_A l'octubre de 1941, la divisi\xc3\xb3 cobreix el Vitegra, on torna a combatre als finesos. El 18 d'octubre, despr\xc3\xa9s d'una preparaci\xc3\xb3 d'artilleria de gran abast, els finesos van passar a l'ofensiva i els van capturar el poble de Koromislovo. Despr\xc3\xa9s d'aquesta p\xc3\xa8rdua, la divisi\xc3\xb3 \xc3\xa9s traslladada a Oixtoi; i al desembre torna a ser equipada i prova un cop m\xc3\xa9s de llan\xc3\xa7ar-se a l'atac, per\xc3\xb2 torna a patir grans p\xc3\xa8rdues i l'\xc3\xa8xit no s'aconsegueix en cap front. _NEWLINE_Fins a 1944, es dedic\xc3\xa0 a la defensa del riu Svir. Al mes de juny, participa en l'ofensiva de Viborg-Petrozavodsk, ofensiva en la que s'alliberaren 115 assentaments, incloent Salmi i Pitkiaranta. Despr\xc3\xa9s de recuperar-se, la divisi\xc3\xb3 va ser enviada a Pol\xc3\xb2nia, on particip\xc3\xa0 en l'ofensiva de la Pomer\xc3\xa0nia Oriental, participant en els alliberaments de les ciutats de Kolberg i Gdynia."